《喜梁叔一归省》
明代·陈其志

红云片片出东溟，赢得芳名此日馨。王事去勤蘋欲白，莱衣归戏柳垂青。

谁登百尺风能御，独笑高阳晚未醒。为报西邻诸鲍叔，茅斋吾已懒横经。

作者简介：陈其志，东莞人。明熹宗天启贡生。明思宗崇祯二年（一六二九）任灵山县训导，后任高州府教授。事见民国张其淦《东莞诗录》卷二○。